Den Vest-Sjællandske Avis, 1819-04-20
Nyeste Post-Efterretninger. De nyeste Krigs-Efterretninger man har bestaa i følgende: Englændernes Krig paa Ceylon er endnu ikke bragt til Ende, nye Prætendentere reise sig i den Malabarers Sted, som Englænderne have taget til Fange; det har lykkedes dem at bemægtige sig en af disse Anførere for Rebellerne ved Navn Vira Waroo i det Øieblik Oprørerne vilde krone ham til Konge. Ved en anden Rebels Henrettelse, vare mange af de Jnfødtes Præster tilstæde; hans Legeme blev begravet paa Regieringens Befaling, da den henrettedes Familie ikke vilde have noget dermed at giøre, og Rebellen selv havde yttret det Ønske, at hans døde Krop efter gammel Skik maatte blive liggende paa Marken til et Bytte for Hundene. – Sygdomme anrette forresten store Ødelæggelser blandt Englænderne paa Ceylon, ligesom de vare meget ødelæggende i Fior i hele Jndien, især i Calcutta og Egnen deromkring; Bladet Coureren fortæller at ifølge troeværdige Mænds Udsigende skulle i 18 Maaneder over to Millioner Menneskeer være bortrevne af denne galdagtige Epidemie, som dog skal meere angribe de Jndfødte end Englænderne; disses militaire Styrke i Jndien er for nærværende Tid meget betydelig og anslaaes, naar baade de Kongl. og Compagniets Tropper regnes med, ifølge de sidste Efterretninger til 213454 Mand, hvoriblandt 24741. Mand irregulaire Tropper; 4 Regimenter Cavallerie og to Regimenter Jnfanterie tilsammen 3212 Mand vende tilbage til England, overhovedet besvære de Engelske Officerer sig over, at Udsigterne til krigerisk Hæder og Fordeele ere dem næsten aldeles betagne i Jndien, da alle Nationer paa den Jndiske Halvøe nu ere aldeles betvungne, med mindre at Compagniet vil vende sit Vaaben mod China, Bagindien, Thibet eller Persien. – De østlige og vestlige Perser ligge i en blodig Krig med hinanden, den store Seir, som de sidste have tilfægtet sig er tilforn omtalt, den Persiske Ambassadeur i Paris har nu ogsaa faaet officielle Efterretninger derom fra sit Land, ifølge samme var Fatid Chan en Broder til Afgahnernes eller Østpersernes Konge, rykket ind i Provindsen Korassan, men er der bleven aldeles slaget; hans Armee, 30000 Mand stærk, blev deels hugget sammen og deels taget til Fange; mange omkom af Hunger og Tørst; hele Bagagen og Artilleriet blev taget og bragt til den Keiserlige Stigbøile; Fatih Chan blev selv saaret og undkom med Nød og Neppe. Da nu Mahmud Chan, Afgahnernes Konge, erfarede dette Nederlag, saa afsendte han sin fornemste Geistlige med en glimrende Deputation og med mange Presenter, for at undskylde sin Broders Foretagende, og lod sige at han ikke havde nogen Andeel deri. Men vi svarede, hedder det i Depeschen, at naar Fatih-Chan har paa egen Haand foretaget sig et saadant Angreb, saa bør han bindes og føres som en Fange til vort Hof, Retfærdighedens Friested, for der at dømmes og straffes paa en exemplarisk Maade til Advarsel for andre saadanne Forvovne; bliver denne Fordring ikke opfyldet, saa ville vi brække op med vor Armee for skrækkelige, som den yderste Dag, at afskiære Traaden af hans Souverainitet. Da vi ogsaa havde erfaret, at Bahim Chan var trængt ind i Distriktet Tekin, og at han der har plantet Oprørs=Fahnen, saa afsendte vi strax 40000 Mand Cavallerie imod disse Rebellere, som adspredte dem og giorde et overordentligt Bytte. Depeschen slutter med de Ord, skrevet i Leiren Meidan i Maaneden Cheval 1233. – Den Russiske og andre Gesandtere i Paris have gjort Giestebud for den Persiske Ambassadeur, ogsaa hos Taleyrand har han spiist. Da han besøgte det Kongelige Trykkerie blev der trykket en Compliment til ham i det Persiske Sprog. Det saakaldte Tyrkiske Caffehuus. besøgte han den 2den April, og spillede der Billard i to Timer.